smcproject/ml-wiki-sentences huggingface dataset:
അത് കൊണ്ടു തന്നെ ചന്ദ്രപഥം ഭൂമിയുടെ ഭ്രമണപഥത്തിന്റെ തലത്തെ മുറിച്ചുകടക്കുന്ന രണ്ടു ബിന്ദുക്കളിലൊന്നിൽ ചന്ദ്രൻ എത്തുമ്പോൾ ഭൂമിയും സൂര്യനും ചന്ദ്രനും ഒരേ രേഖയിൽ ആണെങ്കിൽ മാത്രമേ ഭ്രമണമുണ്ടാകാറുള്ളു.
ഈ ബിന്ദുക്കളെ രാഹുവും കേതുവും എന്നു പറയുന്നു.
രാഹുവിൽ ചന്ദ്രഗ്രഹണവും കേതുവിൽ സൂര്യഗ്രഹണവും നടക്കുന്നു.
ഗ്രഹണം തുടങ്ങുന്ന പ്രക്രിയയെ സ്പർശം എന്നും, പൂർണ്ണമായി മറഞ്ഞിരിക്കുന്ന അവസ്ഥക്ക് ഗ്രസനം എന്നും, പുറത്തു വരുന്ന പ്രക്രിയക്ക് മോചനം എന്നും നമ്മുടെ പൂർവ്വികർ വിളിച്ചു.
സൂര്യഗ്രഹണം സൂര്യഗ്രഹണം
ഭൂമിയ്ക്കും സൂര്യനും ഇടയിലായി ചന്ദ്രൻ വന്നു പെടുമ്പോൾ സൂര്യഗ്രഹണം നടക്കുന്നു.
ഭൂമിയും ചന്ദ്രനും, ചന്ദ്രനും സൂര്യനും തമ്മിലുള്ള ദൂരങ്ങൾ തമ്മിലുള്ള യാദൃച്ഛികമായ കൃത്യത മൂലം പൂർണ്ണ സൂര്യഗ്രഹണം നടക്കുന്ന പ്രദേശങ്ങളിൽ ചന്ദ്രൻ സൂര്യനെ പൂർണ്ണമായി മറയ്ക്കുന്നതാണ്.
അപ്പോൾ സൂര്യന്റെ അന്തരീക്ഷമായ കൊറോണ മാത്രമേ കാണാൻ കഴിയാറുള്ളു.
കറുത്തവാവ് ദിവസമാവും സൂര്യഗ്രഹണം നടക്കുക.
ചന്ദ്രന്റെ ഭ്രമണപഥത്തിന്റെ ചാഞ്ചാട്ടം മൂലം ചന്ദ്രൻ രാഹുവിലെത്തുന്ന എല്ലാ വേളയിലും സൂര്യഗ്രഹണം ഉണ്ടാകാറില്ല.
ഭൂമിയിൽ നിന്ന് നോക്കുമ്പോൾ രാഹു ഭൂമിയുടേയും സൂര്യന്റേയും മധ്യത്തിൽ നിന്നും അല്പം മാറിയിരിക്കുമ്പോൾ ചന്ദ്രൻ സൂര്യനെ അല്പം മാത്രം മറയ്ക്കുന്നു.
ഇതിനു ഭാഗിക സൂര്യഗ്രഹണം എന്നു പറയുന്നു.
ചന്ദ്രഗ്രഹണം ചന്ദ്രഗ്രഹണം
ചന്ദ്രനിൽ ഭൂമിയുടെ നിഴൽ പതിക്കുന്നതിനാണ് ചന്ദ്രഗ്രഹണം എന്നു പറയുന്നത്.
സാരോസ് ചക്രം
ഗ്രഹണനിരീക്ഷണവുമായി ബന്ധപ്പെട്ട് ജ്യോതിശാസ്ത്രജ്ഞർ ഉപയോഗിക്കുന്ന ഒരു സാങ്കല്പ്പിക ചാക്രിക പ്രവർത്തനമാണ്‌ സാരോസ് ചക്രം (Saros cycle).
ജ്യോതിശാസ്ത്രത്തിൽ  സൂര്യനും ചന്ദ്രനും ഭൂമിയും പരസ്പരാപേക്ഷികമായി ഒരിക്കൽ നിന്ന സ്ഥാനത്തു തന്നെ വീണ്ടും എത്താനെടുക്കുന്ന കാലയളവാണ്‌ സരോസ് ചക്രം .
18 കൊല്ലം 11 ദിവസം 8 മണിക്കൂർ ആണു് ഒരു സരോസ് ചക്രത്തിലെ രണ്ട് ഗ്രഹണങ്ങൾക്കിടയിലുള്ള കാലയളവു് .
അധിവർഷങ്ങൾ വരുന്നതനുസരിച്ച് ഈ കാലയളവ് കൃത്യമായി കണക്കാക്കാൻ കൂടുതൽ കണക്കുകൂട്ടൽ വേണ്ടിവരും.
ഉദാഹരണത്തിന്‌ 18 വർഷത്തിനിടയിൽ അഞ്ച് അധിവർഷങ്ങൾ വരുന്നുണ്ടെങ്കിൽ ഈ കാലയളവ് 18 കൊല്ലവും  10½ ദിവസവുമായി കുറയും.
ഓരോ സരോസ് ചക്രത്തിലും 43 പൂർണ്ണ സൂര്യഗ്രഹണങ്ങളും 28 പൂർണ്ണ ചന്ദ്രഗ്രഹണങ്ങളുമാണുണ്ടാവുക.
മറ്റ് ഗ്രഹങ്ങളിൽ വാതകഭീമൻ ഗ്രഹങ്ങൾ ഹബിൾ ബഹിരാകാശ ദൂരദർശിനി എടുത്ത വ്യാഴത്തിന്റെയും അതിന്റെ ഉപഗ്രഹമായ ഇയോയുടേയും (Io) ചിത്രം.
കറുത്ത പൊട്ടായി കാണുന്നത് ഇയോയുടെ നിഴലാണ്.
ശനി സൂര്യനെ ഗ്രഹണം വഴി മറക്കുന്നത്, കാസിനി-ഹ്യൂഗൻസ് ബഹിരാകാശപേടകത്തിൽ നിന്ന്
വാതകഭീമൻ ഗ്രഹങ്ങളായ വ്യാഴം, ശനി, യുറാനസ്, നെപ്റ്റ്യൂൺ എന്നിവ കൂടുതൽ ഉപഗ്രഹങ്ങളുള്ളവയാണ് അതിനാൽ തന്നെ അവയിൽ ഇടയ്ക്കിടയ്ക്ക് ഗ്രഹണങ്ങളുണ്ടാകുന്നുമുണ്ട്.
ഏറ്റവും കൂടുതൽ സംഭവിക്കുന്നത വ്യാഴത്തിന്റെ കാര്യത്തിലാണ്, അതിന് നാല് വലിയ ഉപഗ്രഹങ്ങളുണ്ട് കൂടാതെ അചുതണ്ടിന്റെ ചെരിവും കുറവാണ്.
ഇത് കാരണമായി ഈ വലിയ ഗ്രഹത്തിന്റെ നിഴലിലൂടെ ഉപഗ്രഹങ്ങൾ കടന്നുപോകുമ്പോഴെല്ലാം ഗ്രഹണം സംഭവിക്കുന്നു.
കൂടാതെ ഒരേ ഇടവേളകളിൽ സംതരണങ്ങൾ ഉണ്ടാവുകയും ചെയ്യുന്നു.
വ്യാഴത്തിന്റെ ഉപരിതലത്തിലെ മേഘങ്ങളിൽ അതിന്റെ വലിയ ഉപഗ്രഹങ്ങൾ നിഴൽ വീഴ്ത്തുന്നത് സാധാരണയായി കാണപ്പെടുന്നു.
വ്യാഴത്തിന്റെ ഗലീലിയൻ ഉപഗ്രഹങ്ങളുടെ പ്രദക്ഷിണ വിവരങ്ങൾ അറിഞ്ഞതു മുതൽ അവ വഴിയുള്ള ഗ്രഹണങ്ങൾ കൃത്യമായി പ്രവചിക്കാൻ സാധിക്കുന്നതായിത്തീർന്നു.
സൂര്യന്റെ എതിഭാഗത്ത് അകലെയായിരിക്കുമ്പോൾ ഇങ്ങനെ നടത്തുന്ന പ്രവചനം 17 മിനുട്ട് താമസിച്ചാണ് നടക്കുന്നതെന്ന് 1670 കളിൽ നിരീക്ഷിക്കപ്പെടുകയുണ്ടായി.
ഇത് സംഭവിക്കുന്നത് പ്രകാശം വ്യാഴത്തിൽ നിന്നും ഭൂമിയിലേക്ക് സഞ്ചരിക്കാനെടുക്കുന്ന സമയം കാരണമാണെന്ന് ഓലെ റോമർ (Ole Rømer) അനുമാനിക്കുകയുണ്ടായി.
പ്രകാശത്തിന്റെ വേഗത നിർണ്ണയിക്കാൻ ആദ്യമായി ഇത് ഉപയോഗിക്കപ്പെട്ടു.
മറ്റ് മൂന്നു വാതകഭീമൻ ഗ്രഹങ്ങളുടെയും പ്രദക്ഷിണതലവും അവയുടെ ഉപഗ്രഹങ്ങളുടെ പ്രദക്ഷിണതലവും തമ്മിലുള്ള ഉയർന്ന ചെരിവ് കാരണമായി നിശ്ചിത ഇടവേളകളിൽ മാത്രമേ ഗ്രഹണം സംഭവിക്കാറുള്ളൂ.
ഉദാഹരണത്തിന് ശനിയുടെ ഉപഗ്രഹമായ ടൈറ്റന്റെ പ്രദക്ഷിണതലം ശനിയുടെ പ്രദക്ഷിണതലവുമായി 1.6° ചെരിവാണുള്ളത്, കൂടാതെ ശനിയുടെ അച്ചുതണ്ടിന്റെ ചെരിവ് 27° ഉം ആണ്.
ശനിയുടെ പ്രദക്ഷിണതലത്തിൽ സൂര്യനുമായുള്ള നേർരേഖയിൽ രണ്ടിടങ്ങളിൽ മാത്രമേ സന്ധിക്കുന്നുള്ളൂ, ശനിയുടെ പ്രദക്ഷിണകാലം 29.7 വർഷം ആയതിനാൽ തന്നെ ഗ്രഹണം 15 വർഷം കൂടുമ്പോൾ മാത്രമേ സംഭവിക്കാൻ സാധ്യതയുള്ളൂ.
നിരീക്ഷകൻ നിൽക്കുന്ന സ്ഥലത്തിന്റെ രേഖാംശം കൃത്യമായി കണക്കാക്കുവാൻ ജൊവിയൻ ഗ്രഹങ്ങളിളുടെ ഗ്രഹണങ്ങൾ ഉപയോഗിക്കപ്പെട്ടിട്ടുണ്ട്.
ഏതെങ്കിലും അറിയപ്പെടുന്ന രേഖാംശത്തിൽ (ഗ്രീൻവിച്ച് പോലെയുള്ളത്) ഗ്രഹണം സംഭവിക്കുന്ന സമയം കൃത്യമായി അറിയാമെങ്കിൽ, നിരീക്ഷകന്റെ രേഖാംശത്തിൽ ഗ്രഹണം നടക്കുന്ന സമയം കൃത്യമായി നീരീക്ഷിക്കുകയാണെങ്കിൽ സമയ വ്യത്യാസം ഗണിച്ചെടുക്കാൻ കഴിയും.
ഭൂമധ്യരേഖയിലൂടെയുള്ള ഒരോ 15° ഉം ഒരു മണിക്കൂറിന് തുല്യമായതിനാൽ,  ഗണിച്ചെടുത്ത സമയ വ്യത്യാസം നിരീക്ഷകൻ നിൽക്കുന്ന സ്ഥലത്തിന്റെ രേഖാംശം കണ്ടെത്തുന്നതിൽ സഹായിക്കുന്നു.
ഈ വിദ്യയാണ് ഗയോവാന്നി ഡി. കാസിനി 1679 ൽ ഫ്രാൻസിന്റെ മാപ്പ് തയ്യാറാക്കുവാന് ഉപയോഗിച്ചത്.
ചൊവ്വ സൂര്യന്റെ പശ്ചാത്തലത്തിലെ ഫോബോസിന്റെ സംതരണം, ഓപ്പർച്ച്യുനിറ്റി ചൊവ്വ പര്യവേഷണവാഹനത്തിൽ നിന്നുള്ള കാഴ്ച്ച.
പ്രദക്ഷിണപഥത്തിന്റെ അകലവുമായി താരതമ്യം ചെയ്യപ്പെടുമ്പോൾ ചൊവ്വയുടെ ഉപഗ്രഹങ്ങൾ ചെറുതായതിനാൽ അവയ്ക്ക് സൂര്യനെ പൂർണ്ണമായി മറയ്ക്കാൻ സാധിക്കാത്തതിനാൽ തന്നെ  ചൊവ്വയുടെ ഉപരിതലത്തിൽ ഭാഗിക സൂര്യഗ്രഹണം മാത്രമേ സാധ്യമാകുകയുള്ളൂ.
ഉപഗ്രഹങ്ങളെ ചൊവ്വ മറയ്ക്കുന്നതുവഴിയുള്ള ഗ്രഹണങ്ങൾ ഉണ്ടാകും എന്നുമാത്രമല്ല ഇടയ്ക്കിടെ സംഭവിക്കുന്നതുമാണ്, ഒരു വർഷം നൂറുകണക്കിന് തവണ ഉണ്ടാകാറുണ്ട്.
അപൂർവ്വം ചില അവസരങ്ങളിൽ ഡീമൊസിന്റെ മേൽ ഫോബോസിന്റെ നിഴൽ വഴിയും ഗ്രഹണം സംഭവിക്കാറുണ്ട്.
ചൊവ്വയുടെ ഉപരിതലത്തിൽ നിന്നും അതിനെ ചുറ്റുന്ന പ്രദക്ഷിണപഥത്തിൽ നിന്നും ചൊവ്വയിലെ ഗ്രഹണങ്ങളുടെ ചിത്രങ്ങൾ പകർത്തപ്പെട്ടിട്ടുണ്ട്.
പ്ലൂട്ടോ
വലിപ്പത്തിനു ആനുപാതികമായി ഷാരോൺ എന്ന വലിയ ഉപഗ്രഹമുള്ളതിനാൽ പ്ലൂട്ടോയിൽ കൂടുതൽ ഗ്രഹണം സംഭവിക്കുന്നുണ്ട്.
1985 നും 1990 നും ഇടയിൽ പരസ്പരമുള്ള ഗ്രഹണ പരമ്പര തന്നെ നടന്നിട്ടുണ്ട്.
ആ വ്യൂഹത്തിൽ ദിവസം പ്രതി നടക്കുന്ന ഗ്രഹണങ്ങൾ ആ രണ്ട് ഖഗോള വസ്തുക്കളുടേയും ഭൗതിഗുണങ്ങൾ കൃത്യമായി കണക്കാക്കുന്നതിലേക്ക് നയിച്ചു.
ബുധനും ശുക്രനും
ഉപഗ്രഹങ്ങലില്ലാത്തതിനാൽ തന്നെ ബുധനിലും ശുക്രനിലും ഗ്രഹണം ഉണ്ടാകുകയില്ല.
പക്ഷെ ഇവ രണ്ടും സൂര്യന്റെ പശ്ചാത്തലത്തിൽ സംതരണം ചെയ്യുന്നത് കാണെപ്പെടാറുണ്ട്.
ബുധൻ ഒരു നൂറ്റാണ്ടിൽ 13 തവണ സംതരണം ചെയ്യുമെന്ന് കണക്കാക്കപ്പെട്ടിരിക്കുന്നു.
എട്ടുവർഷത്തെ ഇടവേളയോടുകൂടിയ ജോഡികളായാൺ ശുക്രന്റെ സംതരണം .
പക്ഷെ ഈ ഒരു ജോഡി സംതരണങ്ങൾ ഒരു നൂറ്റാണ്ടിൽ സംഭവിക്കാവുന്നതിന്റെ സാധ്യത് ഒരു തവണയിൽ കുറവാണ്.
സൗരയൂഥേതര ഗ്രഹണങ്ങൾ
പല  നക്ഷത്രകൂട്ടങ്ങളിലും പരസ്പരം വലം വെയ്ക്കുന്ന നക്ഷത്രങ്ങളുണ്ട്.
ഇവയെ ഗ്രഹണ ദ്വന്ദ്വങ്ങൾ (Eclipsing binaries) എന്നു വിളിക്കുന്നു.
ഇവ പലപ്പോഴും പരസ്പരം മറയ്ക്കാറുമുണ്ട്.
എന്നാൽ ഇത്തരം ഗ്രഹണങ്ങൾ നഗ്നനേത്രങ്ങൾ കൊണ്ട് ദർശിക്കാൻ ബുദ്ധിമുട്ടാണ്.
ഉദാഹരണത്തിന് കന്നിരാശിയിലെ ചിത്ര നക്ഷത്രം ശരിക്കും പരസ്പരം ഭ്രമണം ചെയ്തുകൊണ്ടിരിക്കുന്ന ഗ്രഹണദ്വന്തങ്ങളായ നക്ഷത്രങ്ങളാണ്.
സംതരണം
ഒരു സ്ഥലത്തു നിന്നു നിരീക്ഷിക്കുമ്പോൾ, ഏതെങ്കിലും ഒരു ജ്യോതിശാസ്ത്രവസ്തു മറ്റൊരു ജ്യോതിശാസ്ത്രവസ്തുവിന്റെ മുന്നിലൂടെയോ പിന്നിലൂടെയോ കടന്നു പോകുന്നതായി കാണുന്ന ജ്യോതിശാസ്ത്രപ്രതിഭാസത്തിനാണു സംതരണം (astronomical transit) എന്നു പറയുന്നത്.
ബുധൻ, ശുക്രൻ എന്നീ ഗ്രഹങ്ങളുടെ സംതരണമാണ് ഭൂമിയിൽ നിന്ന് ദൃശ്യമാവുക.
2004 ജൂൺ 8 ന് രാവിലെ 10.43 മുതൽ 4.55 നായിരുന്നു ശുക്രസംതരണം ഇന്ത്യയിൽ ഏറ്റവും ദൈർഘ്യമേറിയ രീതിയിൽ കാണപ്പെട്ടത്.
ഉപഗൂഹനം
ഉപഗൂഹനം.
ഇംഗ്ലീഷ്:Occultation ഒരു ജ്യോതിർപ്രതിഭാസം.
ഭൂമിയിൽ നിന്ന് നോക്കുമ്പോൾ വലുതായി തോന്നുന്ന ഒരു ജ്യോതിർഗോളത്തെ അതിലും ചെറിയ ഒരു ഗോളം മറക്കുന്ന പ്രതിഭാസമാണ് സംതരണം അഥവാ Transit.
എന്നാൽ കാഴ്ചക്ക് ചെറുതായിട്ടുള്ള ഒരു ഗോളത്തെ അതിലും വലിയ ഗോളം മറക്കുന്ന പ്രതിഭാസമാണ് ഉപഗൂഹനം എന്ന് പറയുന്നത്.
അവലംബം കൂടുതൽ അറിവിന് http://www.hermit.org/Eclipse/when_search.shtml https://archive.today/20120523184353/sunearth.gsfc.nasa.gov/eclipse/eclipse.html
ഗ്രഹത്തിളക്കം ഇംഗ്ലീഷ് വിലാസം https://ml.wikipedia.org/wiki/Planetshine
ഒരു ഗ്രഹത്തിൽ നിന്നും പ്രതിഫലിക്കപ്പെടുന്ന സൂര്യപ്രകാശം പ്രസ്തുത ഉപഗ്രഹത്തിന്റെ ഉപഗ്രഹങ്ങളുടെ ഏതെങ്കിലും ഇരുണ്ട ഭാഗത്തെ പ്രകാശിപ്പിക്കുന്ന പ്രതിഭാസമാണ് ഗ്രഹതിളക്കം .
ഉപഗ്രഹത്തിന്റെ ഇരുണ്ടഭാഗത്ത് വിളറിയപ്രകാശം വന്ന് തട്ടുന്നതാണ് കാരണം.
ഗ്രഹതിളക്കത്തിന്റെ ഏറ്റവും നല്ല ഉദാഹരണം ഭൗമത്തിളക്കം ആണ്.
പൂർണ്ണചന്ദ്രൻ അല്ലാത്ത സമയങ്ങളിൽ ചന്ദ്രക്കലയിൽ ഈ തിളക്കം കാണാവുന്നതാണ്.
സൗരയൂഥത്തിൽ എവിടെനിന്നും ഈ കാഴ്ച നിരീക്ഷിക്കാൻ സാധിക്കും.
ഭൗമത്തിളക്കം ഭൗമത്തിളക്കം
ഭൂമിയിൽ നിന്നും പ്രതിഫലിച്ച പ്രകാശം ചന്ദ്രന്റെ ഇരുണ്ടഭാഗത്ത് പതിക്കുമ്പോഴാണ് ഭൗമത്തിളക്കം പ്രത്യക്ഷമാവുന്നത്.
അമാവാസിക്ക് തൊട്ടുമുൻപോ ശേഷമോ ഭൗമത്തിളക്കം കാണാം.
ഭൂമിയിൽ നിന്നും പ്രതിഫലിക്കപ്പെട്ട സൂര്യപ്രകാശം ചന്ദ്രന്റെ ഇരുണ്ട ഉപരിതലത്തിലെത്തുന്നു.
ആ ഭാഗം പതുക്കെ പ്രകാശിക്കുകയും ചന്ദ്രവലയം മങ്ങിയവെളിച്ചത്തിൽ ദൃശ്യമാവുകയും ചെയ്യുന്നു.
ഭൂമിയു ചന്ദ്രനും സൂര്യപ്രകാശത്തെ പ്രതിഫലിപിക്കും എന്ന് മനസ്സിലാക്കിയ ലിയനാർഡോ ഡാ വിൻ‌ചി ഈ പ്രതിഭാസം 1500കളുടെ ആരംഭത്തിൽ വിശദീകരിച്ചിരുന്നു.
പ്രകാശം ഭൂമിയിൽ നിന്നും ചന്ദ്രനിലേക്കും തിരിച്ച് ഭൂമിയിലേക്കും പ്രതിഫലിക്കുന്നു.
അവലംബം http://www.space.com/imageoftheday/image_of_day_030516.html Archived 2008-12-01 at the Wayback Machine .
http://news.bbc.co.uk/1/hi/sci/tech/5010936.stm
ഗ്രഹാം കൗണ്ടി
അമേരിക്കൻ ഐക്യനാടുകളിലെ അരിസോണ സംസ്ഥാനത്തിന്റെ തെക്കുകിഴക്കൻ ഭാഗത്തായി സ്ഥിതിചെയ്യുന്ന ഒരു കൗണ്ടിയാണ് ഗ്രഹാം കൗണ്ടി .
2010 ലെ യു.എസ്. സെൻസസ് പ്രകാരമുള്ള ഇവിടുത്തെ ആകെ ജനസംഖ്യ 37,220 ആയിരുന്നു.
ഇത് അരിസോണയിലെ മൂന്നാമത്തെ ഏറ്റവും കുറവു ജനസംഖ്യയുള്ള കൗണ്ടിയാണ്.
കൗണ്ടി സീറ്റ് സാഫ്ഫോർഡ് നഗരത്തിലാണ്.
ഗ്രഹാം കൗണ്ടി സാഫ്ഫോർഡ്, AZ മൈക്രോപോളിറ്റൻ സ്റ്റാറ്റിസ്റ്റിക്കൽ ഏരിയയിൽ ഉൾപ്പെടുന്നു.
ഈസ്റ്റേൺ അരിസോണ കോളേജ്, ലോകത്തിലെ ഏറ്റവും വലുതും ശക്തവുമായ ദൂരദർശിനികളിൽ ഒന്നു സ്ഥാപിച്ചിരിക്കുന്ന  മൗണ്ട് ഗ്രഹാം ഇന്റർനാഷണൽ ഒബ്സർവേറ്ററി എന്നിവയുൾപ്പെടെ വിവിധ സ്ഥാപനങ്ങള്‌‍ ഈ കൌണ്ടിയിലാണ് സ്ഥിതിചെയ്യുന്നത്.
അരിസോണ സാൽസ ട്രയൽ സ്ഥിതിചെയ്യുന്നതും വാർഷിക സാൽസ ഫെസ്റ്റ് നടക്കാറുള്ളതും ഈ കൗണ്ടിയിലാണ്.
സാൻ കാർലോസ് അപ്പാച്ചെ ഇന്ത്യൻ റിസർവേഷന്റെ ഭാഗം ഗ്രാം കൗണ്ടിയിൽ ഉൾപ്പെടുന്നു.
ഗ്രസിലിറാപ്റ്റർ ഇംഗ്ലീഷ് വിലാസം https://ml.wikipedia.org/wiki/Graciliraptor
തെറാപ്പോഡ എന്ന കുടുംബത്തിൽ പെട്ട ദിനോസർ ആണ് ഗ്രസിലിറാപ്റ്റർ .
തുടക്ക ക്രിറ്റേഷ്യസ് കാലത്ത് ജീവിച്ചിരുന്നവയാണ് ഇവ.
ഫോസ്സിൽ കണ്ടു കിട്ടിയിട്ടുള്ളത് ചൈനയിൽ നിന്നും ആണ് .
ഒരേ ഒരു ഫോസ്സിൽ മാത്രമേ കണ്ടുകിട്ടിയിടുള്ളൂ .
ഇത് തന്നെ ആണ് ടൈപ്പ് ഫോസ്സിൽ IVPP V 13474.
ചിത്രകാരന്റെ ഭാവനയിൽ അവലംബം ↑ Xu, X. and Wang, X.-L.
"A New Dromaeosaur (Dinosauria: Theropoda) from the Early Cretaceous Yixian Formation of Western Liaoning."
Vertebrata PalAsiatica , 42 (2): 11-119.
ഗ്രഹണ നമസ്കാരം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വിവിധ മതങ്ങളിലും ജനവിഭാഗങ്ങളിലും സൂര്യഗ്രഹണസമയത്തോ ചന്ദ്രഗ്രഹണസമയത്തോ നടത്തപ്പെടുന്ന പ്രാർത്ഥനകളെയാണു് ഗ്രഹണനമസ്കാരം എന്നുപറയുന്നത്.
ഇസ്ലാം മതത്തിലും ഹിന്ദുമതത്തിലുമാണ് ഇത്തരം പ്രാർത്ഥനകളും വിശ്വാസങ്ങളും കൂടുതലായി നിലനിൽക്കുന്നത്.
പല പ്രാചീന നാഗരികതകളിലും ഇത്തരത്തിലുള്ള നമസ്കാരങ്ങൾ നിലനിന്നിരുന്നതായി ചരിത്രത്തിൽ തെളിവുകളുണ്ട്.
ഇതും കാണുക ഇസ്‌ലാം മതത്തിലെ ഗ്രഹണനമസ്കാരങ്ങൾ
ഗ്രഹ നീഹാരിക ഇംഗ്ലീഷ് വിലാസം https://ml.wikipedia.org/wiki/Planetary_nebula NGC 7293, The Helix Nebula
നക്ഷത്രങ്ങളുടെ പരിണാമത്തിന്റെ മുഖ്യധാരാനന്തര ദശയിൽ, നക്ഷത്രങ്ങൾ ചുവന്ന ഭീമൻ ആകുന്ന ഘട്ടത്തിൽ അതിന്റെ പുറം പാളികൾ വികസിക്കുകയും കാമ്പ് സങ്കോചിക്കുകയും ചെയ്യുന്നു.
പുറത്തേയ്ക്ക് വികസിച്ചു വരുന്ന പുറം‌പാളികൾ വിവിധ പ്രവർത്തനങ്ങൾ മൂലം നക്ഷത്രത്തിൽ നിന്നു അടർന്നു പോകും.
ഇങ്ങനെ അടർന്നു പോകുന്ന ഭാഗത്തിനാണ് ഗ്രഹ നീഹാരിക അഥവാ പ്ലാനെറ്ററി നെബുല (Planetary Nebula) എന്നു പറയുന്നത്.
പ്ലാനെറ്ററി നെബുല എന്നാണ് പേരെങ്കിലും ഇതിനു Planet-മായി ബന്ധമൊന്നും ഇല്ല.
ഇതിനെ ejection nebula എന്നാണ് വിളിക്കേണ്ടത് എന്നു ചില ശാസ്ത്രജ്ഞന്മാർ വാദിക്കുന്നു.
95 % നക്ഷത്രങ്ങളും ഇങ്ങനെ ഒരു ദശയിലൂടെ കടന്നു പോകും എന്നാണ് ശാസ്ത്രജ്ഞന്മാരുടെ അഭിപ്രായം.
ശാസ്ത്രജ്ഞന്മാർ വളരെയധികം പ്ലാനെറ്ററി നെബുലകളെ കണ്ടെത്തിയിട്ടുണ്ട്.
NGC 6543, The Cat's Eye Nebula
ഗ്രസിലിസെററ്റോപ്സ് ഇംഗ്ലീഷ് വിലാസം https://ml.wikipedia.org/wiki/Graciliceratops
സെറാടോപിയ എന്ന കുടുംബത്തിൽ പെട്ട ദിനോസർ ആണ് ഗ്രസിലിസെററ്റോപ്സ് .
വളരെ ചെറിയ ദിനോസർ ആയ  ഇവ ഇരുകാലി ആയിരുന്നു.
കണ്ടു കിട്ടിയ ഫോസ്സിൽ വെച്ച് ഇവയ്ക്ക് ഒരു പൂച്ചയുടെ വലിപ്പം മാത്രമേ ഉള്ളൂ .
ഇവയ്ക്ക് മുഖത്ത് കൊമ്പ് ഇല്ലായിരുന്നു.
എന്നാൽ തലക്ക് പിൻ ഭാഗത്തായി അസ്ഥിയുടെ ആവരണം ആയ ഫ്രിൽ ഉണ്ടായിരുന്നു.
അവലംബം പുറത്തേക്കുള്ള കണ്ണികൾ Graciliceratops in Dinosaurier-info (in German) http://www.thescelosaurus.com/ceratopsia.htm
ഗ്രഹനില ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലയാളത്തിലുള്ള ഒരു ഗ്രഹനില
ഏതെങ്കിലും ഒരു നിശ്ചിത സമയത്തെ ഗ്രഹങ്ങളുടെ സ്ഥാനം രാശിചക്രത്തിൽ അടയാളപ്പെടുത്തുന്ന രീതിയാണ് ഗ്രഹനില .
രണ്ടുവ്യത്യസ്ത ഗ്രഹനിലകളുടെ താരതമ്യം വഴി അവതമ്മിലുള്ള സമയവ്യത്യാസം കണക്കാക്കുവാൻ കഴിയും.
പ്രാചീന കാലത്ത് ഗ്രഹനിലകൾ ഉപയോഗപ്പെടുത്തി കാലഗണന നടത്തുന്ന രീതി നിലനിന്നിരുന്നു.
വൃത്ത രൂപത്തിലും ചതുര രൂപത്തിലും ഡയമൺ‍ രൂപത്തിലും വിവിധ സംസ്കൃതികളിൽ ഗ്രഹനിലകൾ  എഴുതിയിരുന്നു.
ഭാരതത്തിൽ മേടം രാശിയാണ് ഗ്രഹനിലയുടെ ആരം‌ഭം..
ആധുനിക കാലത്ത് ഗ്രിഗോറിയൻ കലണ്ടറിന്റെ ആവിർഭാവത്തോടെ ഗ്രഹനിലയുടെ പ്രാധാന്യം ഇല്ലാതായെങ്കിലും ജ്യോത്സ്യത്തിൽ ഭാവി പ്രവചനത്തിനും മറ്റും ഇന്ന് അത് ഉപയോഗിക്കുന്നു.
ഗ്രഹനില, ഉത്തരേന്ത്യൻ ശൈലിയിൽ രേഖപ്പെടുത്തിയത്
നടത്തറ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Nadathara_Gramapanchayat
തൃശ്ശൂർ ജില്ലയിലെ തൃശ്ശൂർ താലൂക്കിൽ ഒല്ലൂക്കര ബ്ലോക്കിലാണ് 20.91 ചതുരശ്ര കിലോമീറ്റർ വിസ്തീർണ്ണമുള്ള നടത്തറ ഗ്രാമപഞ്ചായത്ത് സ്ഥിതിചെയ്യുന്നത്.
അതിരുകൾ കിഴക്ക് - പാണഞ്ചേരി, പുത്തൂർ പഞ്ചായത്തുകൾ പടിഞ്ഞാറ് - തൃശ്ശൂർ കോർപ്പറേഷൻ വടക്ക് - തൃശൂർ കോർപ്പറേഷൻ,പാണഞ്ചേരി പഞ്ചായത്ത് തെക്ക്‌ - പുത്തൂർ പഞ്ചായത്ത് വാർഡുകൾ നടത്തറ തോക്കാട്ടുകര കൊഴുക്കുള്ളി അയ്യപ്പൻകാവ് മുളയം അച്ഛൻകുന്ന് ചേരുംകുഴി വലക്കാവ് പീടികപ്പറമ്പ് മൂർക്കനിക്കര വീമ്പ് പോലൂക്കര പൂച്ചട്ടി ഇല്ലിക്കളങ്ങര ഇരവിമംഗലം കുമരപുരം മൈനർ റോഡ്‌ സ്ഥിതിവിവരക്കണക്കുകൾ ജില്ല തൃശ്ശൂർ ബ്ലോക്ക് ഒല്ലൂക്കര വിസ്തീര്ണ്ണം 20.91  ചതുരശ്ര കിലോമീറ്റർ ജനസംഖ്യ 31,857 പുരുഷന്മാർ 15,495 സ്ത്രീകൾ 16,362 ജനസാന്ദ്രത 1524 സ്ത്രീ : പുരുഷ അനുപാതം 1056 സാക്ഷരത 91.08% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/nadatharapanchayat Archived 2016-03-10 at the Wayback Machine .
നടന്നു തീരാത്ത വഴികൾ
സുമംഗല രചിച്ച ഗ്രന്ഥമാണ് നടന്നു തീരാത്ത വഴികൾ .
മികച്ച ബാലസാഹിത്യ കൃതിക്കുള്ള 2010-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനാണ്
നടയ്ക്കൽ
കൊല്ലം ജില്ലയിലെ കല്ലുവാതുക്കൽ ഗ്രാമപഞ്ചായത്തിലെ ഒരു പ്രദേശമാണ് നടയ്ക്കൽ .
അടുതല , വരിഞ്ഞം വാർഡുകളുടെ സംഗമസ്ഥാനമാണ് ഇത്.
ഇത്തിക്കരയാറിന്റെ തെക്ക് വശത്തായി സ്ഥിതിചെയ്യുന്ന നടയ്ക്കൽ നെൽ കൃഷിയിൽ ഏറെ മുൻപന്തിയിലാണ്.
ചാത്തന്നൂർ ദേശീയപാത 47 ന് സമീപമുള്ള  കല്ലുവാതുക്കൽ നിന്നും 2 .5 കി.
മീറ്ററും, ചാത്തന്നൂർ നിന്നും 5 കി.
മീറ്ററുമാണ്  നടയ്ക്കലിലേക്ക്.
ചാത്തന്നൂർ വെളിനല്ലൂർ റോഡിന്റെയും കല്ലുവാതുക്കൽ ചെങ്കുളം റോഡിന്റെയും സംഗമസ്ഥാനമാണ് നടയ്ക്കൽ .
നടയ്ക്കൽ നിന്നും പ്രമുഖ പട്ടണങ്ങളായ കൊല്ലം, കൊട്ടാരക്കര, ആയൂർ, തിരുവനന്തപുരം ജില്ലയിലെ ആറ്റിങ്ങൽ എന്നിവിടങ്ങളിലേക്ക് ഏകദേശം ഒരേ ദൂരമാണ്.
പ്രമുഖ സഹകരണ സ്ഥാപനമായ നടയ്ക്കൽ സർവ്വീസ് സഹകരണ ബാങ്ക് ഈ പ്രദേശം കേന്ദ്രീകരിച്ചാണ് രൂപീകരിച്ചത്.
കല്ലുവാതുക്കൽ പഞ്ചായത്തിലെ ഏക മിനി സ്റ്റേഡിയം സ്ഥിതി ചെയ്യുന്നത് നടയ്ക്കലാണ്.
കൂടാതെ ഓപ്പൺ ജിംനേഷ്യം, വില്ലേജ് ഓഫീസ്, ഊർജിത കന്നുകാലി വികസന കേന്ദ്രം, കുടുംബാരോഗ്യ ഉപകേന്ദ്രം, പകൽ വീട്, സാംസ്‌കാരിക കേന്ദ്രമായ ഗാന്ധിജി ആർട്സ് സ്പോർട്സ് ക്ലബ്ബ് ലൈബ്രറി എന്നിവ ഇവിടെ സ്ഥിതി ചെയ്യുന്നു.
എല്ലാ മതവിഭാഗത്തിൽപ്പെട്ടവരും ഇവിടെയുണ്ട്.
നടയ്ക്കൽ ആലുവിള ക്ഷേത്രം, ശ്രീമൂർത്തീ ക്ഷേത്രം, നടയ്ക്കൽ ജുമാ മസ്ജിദ്, സെന്റ്.
ജോൺസ് ഓർത്തഡോക്സ് സിറിയൻ ചർച്ച് എന്നിവ ഇവിടെ സ്ഥിതി ചെയ്യുന്നു.
നടയടി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു പ്രതിയെ സബ് ജയിലിലോ സെന്റർ ജയിലിലോ പ്രവേശിപ്പിക്കുമ്പോൾ നൽകുന്ന സ്വീകരണമാണ് നടയടി എന്ന് ആലങ്കാരികമായി പറയാം.
ജയിലിലെ ചട്ടവട്ടങ്ങൾ തീർത്ത് വേഷം മാറി സെല്ലിലേക്ക് പോകും വഴി തന്നെ സ്വീകരണം (നടയടി)  തുടങ്ങാറുണ്ട്.
പൊടുന്നനെ പ്രതിയുടെ പിന്നിൽ നിന്നോ വശങ്ങളിൽ മർദ്ദനം തുടങ്ങുന്നു.
പകച്ചു പോകുന്ന പ്രതി പ്രതികരിക്കാനാവാതെ മർദ്ദനം മുഴുവനൻ ഏറ്റുവാങ്ങുന്നു.
സെല്ലിൽ എത്തിയാൽ സഹതടവുകാരുടെ വകയാവും സ്വീകരണം.
പിന്നെ ജയിലിലെ ഏതു നിയമവും ഉത്തരവും മടി കൂടാതെ പുള്ളി അനുസരിക്കും.
നടരാജ Part of a series on Shaivism Deities Paramashiva (Supreme being)
Non - Saiddhantika Kashmir Shaivism Pratyabhijna Vama Dakshina Kaula : Trika - Yamala - Kubjika - Netra Others Lingayatism Nath Siddhar Srouta Nusantara Agama Siwa Scholars Lakulisa Abhinavagupta Vasugupta Utpaladeva Nayanars Meykandar Nirartha Basava Sharana Srikantha Appayya Navnath Related Nandi Tantrism Jyotirlinga Shiva Temples Hinduism കവാടം ക സ തി
ഹിന്ദുദേവനായ ശിവനെ പ്രപഞ്ച-നൃത്ത-ദേവന്റെ രൂപത്തിൽ അവതരിപ്പിക്കുന്ന ഒരു രീതിയാണ് നടരാജൻ (Nataraja Sanskrit: नटराज, "നൃത്തത്തിന്റെ രാജാവ്").
ഈ നൃത്തത്തെ സാഹചര്യമനുസരിച്ച് താണ്ഡവം എന്നോ നടന്ത എന്നോ വിശേഷിപ്പിച്ചുവരുന്നു.
ഈ രൂപത്തെക്കുറിച്ച് അംശുമദ്‌ഭേദ്, ഉത്തരകാമിക ആഗമ]] മുതലായ ഗ്രന്ഥങ്ങളിൽ വിവരിച്ചുകാണുന്നുണ്ട്.
ഈ നൃത്തരൂപം ഒട്ടുമിക്ക ശിവക്ഷേത്രങ്ങളിലും കാണാറുണ്ട്.
തമിഴ്നാട്ടിലെ പ്രസിദ്ധ ക്ഷേത്രമായ ചിദംബരം ക്ഷേത്രത്തിലെ മുഖ്യപ്രതിഷ്ഠ നടരാജനായ പരമശിവനാണ്.
കൂടാതെ, തൃശ്ശൂർ വടക്കുന്നാഥക്ഷേത്രത്തിൽ ചുവർച്ചിത്രരൂപത്തിലും നടരാജപ്രതിഷ്ഠയുണ്ട്.
ആറാം നൂറ്റാണ്ടോടെ എല്ലോറയിലും ബദാമി ഗുഹകളിലും കല്ലിൽ കൊത്തിവച്ച രീതിയിൽ കണ്ടുവരുന്ന ഈ നൃത്തരൂപം പത്താം നൂറ്റാണ്ടായപ്പോഴേക്കും തമിഴ്‌നാട്ടിൽ ചോളസാമ്രാജ്യത്തെ ഓടിൽ കൊത്തിവയ്ക്കുന്ന രീതിയിൽ എത്തി.
അവ മിക്കവയും നാല് അടിയിൽ താഴെ ഉയരത്തിൽ പലവലിപ്പത്തിൽ ഉള്ളവയും ചിലത് അതിലുമേറെ വലിപ്പത്തിലുമുള്ളവയായിരുന്നു.
നടരാജവിഗ്രഹങ്ങൾ ദക്ഷിണേഷ്യയിലെയും തെക്കുകിഴക്കേഷ്യയിലെയും ബാലി , കമ്പോഡിയ മുതലായ പ്രദേശങ്ങളിൽ നിന്നും കണ്ടെത്തിയിട്ടുണ്ട്.
References ഹൈന്ദവ സംബന്ധമായ വിഷയങ്ങൾ ശ്രുതി : വേദങ്ങൾ · ഉപനിഷത്തുകൾ · സ്തോത്രങ്ങൾ സ്മൃതി : ഇതിഹാസങ്ങൾ ( രാമായണം , മഹാഭാരതം ) · ഭഗവത് ഗീത · പുരാണങ്ങൾ · സൂത്രങ്ങൾ · ആഗമം ( തന്ത്രം , യന്ത്രം ) · വേദാന്തം വിശ്വാസങ്ങൾ: അവതാരം · ആത്മാവ് · ബ്രഹ്മം · കോശം · ധർമ്മം · കർമ്മം · മോക്ഷം · മായ · ഇഷ്ടദൈവം · മൂർത്തി · പുനർജന്മം · സംസാരം · തത്വം · ത്രിമൂർത്തി · തുരിയ · ഗുരുക്കന്മാർ തത്ത്വചിന്ത : പാഠശാലകൾ · പുരാതന ഹിന്ദുമതം · സാംഖ്യം · ന്യായം · വൈശേഷികം · യോഗം · മീമാംസ · വേദാന്തം · തന്ത്രം · ഭക്തി ആചാരങ്ങൾ : ജ്യോതിഷം · ആയുർവേദം · ആരതി · ഭജനകൾ · ദർശനം · ദീക്ഷ · മന്ത്രങ്ങൾ · പൂജ · സത്സംഗം · സ്ത്രോത്രങ്ങൾ · വിവാഹം · യജ്ഞം · ഹോമം ഹിന്ദു ഗുരുക്കൾ : ആദി ശങ്കരൻ · രാമാനുജൻ · മധ്വാചാര്യർ‍ · ശ്രീരാമകൃഷ്ണ പരമഹംസൻ · ശാരദാദേവി · സ്വാമി വിവേകാനന്ദൻ · ശ്രീനാരായണ ഗുരു · ശ്രീ അരബിന്തോ · രമണ മഹർഷി · ചിന്മയാനന്ദ · ശിവാ‍യ മുനിയ സ്വാമി · സ്വാമി നാരായൻ · പ്രഭുപാദർ · ലോകെനാഥ് വിഭാഗങ്ങൾ : വൈഷ്ണവം · ശൈവം · ശാക്തേയം · സ്മാർത്തം ദേവതകൾ : ഹൈന്ദവ ദേവതകളുടെ പട്ടിക · ഹിന്ദു വിശ്വാസങ്ങൾ യുഗങ്ങൾ : സത്യ യുഗം · ത്രേതാ യുഗം · ദ്വാപര യുഗം · കലി യുഗം വർണ്ണങ്ങൾ‍ : ബ്രാഹ്മണൻ · ക്ഷത്രിയൻ · വൈശ്യൻ‍ · ശൂദ്രൻ മറ്റുളളവ : ഹിന്ദുത്വ ഭീകരത · ഹിന്ദുമതവും വിമർശനങ്ങളും ക സ തി
നടത്തം ഇംഗ്ലീഷ് വിലാസം https://ml.wikipedia.org/wiki/Walking ഒരു മനുഷ്യ നടത്ത ചക്രത്തിന്റെ കമ്പ്യൂട്ടർ സിമുലേഷൻ.
ഈ മാതൃകയിൽ തല എല്ലായ്പ്പോഴും ഒരേ നില നിലനിർത്തുന്നു, അതേസമയം ഹിപ് ഒരു സൈൻ കർവ് പിന്തുടരുന്നു.
കാലുകളുള്ള മൃഗങ്ങൾക്കിടയിലെ,  കാലുകൾ നിലത്തൂന്നിയുള്ള വേഗതയില്ലാത്ത മുന്നോട്ടുള്ള ചലനമാണ് നടത്തം അല്ലെങ്കിൽ ആംബുലേഷൻ എന്ന് അറിയപ്പെടുന്നത്.
ഓട്ടത്തിൽ നിന്നുള്ള വ്യത്യാസം 1987 ൽ നടന്ന ലോകകപ്പ് ട്രയൽസിൽ റേസ്വാക്കർമാർ
മനുഷ്യരിലും മറ്റ് ബൈപെഡുകളിലും, നടത്തത്തിൽ ഒരു സമയം ഒരു കാൽ, അല്ലെങ്കിൽ ചില സമയം രണ്ട് കാലുകളും നിലവുമായി സമ്പർക്കം പുലർത്തുന്നുണ്ടാവും.
ഇതിനു വിപരീതമായി, ഓരോ ഘട്ടത്തിലും രണ്ട് കാലുകളും നിലത്തുനിന്ന് പൊങ്ങുമ്പോഴാണ് ഓട്ടം എന്ന് പറയുന്നത്.
നടത്ത മത്സരങ്ങളിൽ ഇത് പ്രധാനമാണ്.
ക്വാഡ്രുപെഡൽ സ്പീഷിസുകളെ സംബന്ധിച്ചിടത്തോളം, നടത്തം അല്ലെങ്കിൽ ഓട്ടം എന്ന് വിളിക്കപ്പെടുന്ന നിരവധി ഗെയ്റ്റുകൾ ഉണ്ട്.
ഓട്ടത്തിൽ നിന്ന് നടത്തത്തെ വേർതിരിച്ചറിയാനുള്ള ഏറ്റവും ഫലപ്രദമായ മാർഗ്ഗം മോഷൻ ക്യാപ്‌ചർ അല്ലെങ്കിൽ ഒരു ഫോഴ്‌സ് പ്ലേറ്റ് ഉപയോഗിച്ച് ഒരു വ്യക്തിയുടെ പിണ്ഡകേന്ദ്രത്തിന്റെ ഉയരം അളക്കുക എന്നതാണ്.
നടക്കുമ്പോൾ, പിണ്ഡ കേന്ദ്രം നടുക്ക് പരമാവധി ഉയരത്തിലെത്തുന്നു, ഓടുമ്പോൾ അത് ഏറ്റവും കുറഞ്ഞിരിക്കും.
എന്നിരുന്നാലും, ഈ വ്യത്യാസം ലെവലിനു മുകളിലുള്ള അല്ലെങ്കിൽ ഏകദേശം ലെവൽ നിലത്തിന്മേലുള്ള ലോക്കോമോഷന് മാത്രമേ ശരിയുള്ളൂ.
ഓട്ടത്തിൽ നിന്ന് നടത്തത്തെ വേർതിരിക്കുന്ന മറ്റൊരു ഘടകമാണ് വേഗത.
ഉയരം, ഭാരം, പ്രായം, ഭൂപ്രദേശം, ഉപരിതലം, ലോഡ്, സംസ്കാരം, പരിശ്രമം, ശാരീരികക്ഷമത തുടങ്ങിയ പല ഘടകങ്ങളെയും ആശ്രയിച്ച് നടത്തത്തിന്റെ വേഗതയിൽ വലിയ വ്യത്യാസമുണ്ടെങ്കിലും , ക്രോസ് വാക്കുകളിൽ മനുഷ്യന്റെ ശരാശരി നടത്ത വേഗത മണിക്കൂറിൽ 5.0 കിലോമീറ്ററാണ്.
ഒരു ശരാശരി മനുഷ്യ ശിശു ഏകദേശം 11 മാസം പ്രായമുള്ളപ്പോൾ സ്വതന്ത്രമായി നടക്കാനുള്ള കഴിവ് കൈവരിക്കുന്നു.
ഏതെങ്കിലും തരത്തിലുള്ള പതിവ്, വേഗതയുള്ള വ്യായാമം ആത്മവിശ്വാസം, ഊർജ്ജം, ഭാരം നിയന്ത്രിക്കൽ , ആയുർദൈർഘ്യം എന്നിവ മെച്ചപ്പെടുത്തുകയും സമ്മർദ്ദം കുറയ്ക്കുകയും ചെയ്യും.
കൊറോണറി ഹൃദ്രോഗം, മസ്തിഷ്കാഘാതം , പ്രമേഹം , രക്താതിമർദ്ദം , ബോവൽ ക്യാൻസർ, ഓസ്റ്റിയോപൊറോസിസ് എന്നിവയ്ക്കുള്ള സാധ്യതയും ഇത് കുറയ്ക്കും.
നടത്തം അതിന്റെ ശാരീരിക നേട്ടങ്ങൾക്ക് പുറമെ മനസ്സിന് ഗുണം ചെയ്യുമെന്നും ഓർമ്മ കഴിവുകൾ പഠന ശേഷി, ഏകാഗ്രത, അമൂർത്ത യുക്തി എന്നിവമെച്ചപ്പെടുത്തും എന്നും വിശ്വസിക്കപ്പെടുന്നു.
നടത്തം എല്ലുകളുടെ ആരോഗ്യം മെച്ചപ്പെടുത്തുന്നു, പ്രത്യേകിച്ച് ഹിപ് അസ്ഥിയെ ശക്തിപ്പെടുത്തുന്നു, അതോടൊപ്പം ദോഷകരമായ ലോ ഡെൻസിറ്റി ലിപ്പോപ്രോട്ടീൻ (എൽഡിഎൽ) കൊളസ്ട്രോൾ കുറയ്ക്കുകയും ഉപയോഗപ്രദമായ ഹൈ ഡെൻസിറ്റി ലിപ്പോപ്രോട്ടീൻ (എച്ച്ഡിഎൽ) കൊളസ്ട്രോൾ വർദ്ധിപ്പിക്കുകയും ചെയ്യുന്നു.
നടത്തം ഡിമെൻഷ്യയെയും അൽഷിമേഴ്‌സിനെയും തടയാൻ സഹായിക്കുമെന്ന് പഠനങ്ങൾ കണ്ടെത്തിയിട്ടുണ്ട്.
പ്രമേഹമുള്ള യുഎസ് മുതിർന്നവർക്കിടയിൽ മരണവും നടത്തവും തമ്മിലുള്ള ബന്ധം എന്ന വിഷയത്തിൽ സെന്റർ ഫോർ ഡിസീസ് കൺട്രോൾ ആൻഡ് പ്രിവൻഷൻ പുറത്തിറക്കിയ ഫാക്റ്റ് ഷീറ്റിൽ പറയുന്നത്, പ്രമേഹമുള്ളവർ ആഴ്ചയിൽ രണ്ടോ അതിലധികമോ മണിക്കൂർ നടന്നാൽ, എല്ലാ കാരണങ്ങളിൽ നിന്നുമുള്ള മരണനിരക്ക് 39 ശതമാനം കുറയുന്നു എന്നാണ്.
ഒരു ദിവസം 4,500 ചുവടുകൾ മുതൽ 7,500 ചുവടുകൾ വരെ നടക്കുന്ന സ്ത്രീകൾക്ക് ഒരു ദിവസം 2,700 ചുവടുകൾ മാത്രം നടക്കുന്നവരെ അപേക്ഷിച്ച് അകാലമരണങ്ങൾ കുറവാണെന്ന് കരുതുന്നു.
"പ്രായം, ലിംഗഭേദം, വംശം, ബോഡി മാസ് ഇൻഡക്സ്, രോഗനിർണയത്തിനു ശേഷം സങ്കീർണതകൾ അല്ലെങ്കിൽ പ്രവർത്തനപരമായ പരിമിതികൾ എന്നിവ വരാനെടുക്കുന്ന സമയം എന്നിവ കണക്കിലെടുക്കാതെ നടത്തം പ്രമേഹമുള്ളവരുടെ ആയുസ്സ് വർദ്ധിപ്പിച്ചു."
നടത്തത്തിന്റെ വേഗതയും ആരോഗ്യവും തമ്മിൽ ഒരു ബന്ധമുണ്ടെന്നും 2.5 mph (4km/h) ൽ കൂടുതൽ വേഗതയിൽ നടക്കുന്നതിലൂടെ മികച്ച ഫലങ്ങൾ നേടാമെന്നും അഭിപ്രായമുണ്ട്.
മാനസികവും ശാരീരികവുമായ ആരോഗ്യം വർദ്ധിപ്പിക്കുന്നതിൽ നടക്കുന്നതിന്റെ ഗുണങ്ങൾ ഗവൺമെന്റുകൾ ഇപ്പോൾ തിരിച്ചറിയുകയും അത് സജീവമായി പ്രോത്സാഹിപ്പിക്കുകയും ചെയ്യുന്നു.
മുമ്പത്തേതിനേക്കാൾ ഇപ്പോൾ ആളുകൾ കുറവാണ് നടക്കുന്നത് എന്നതിനാൽ നടത്തത്തിന് വർദ്ധിച്ച പരിഗണന നൽകുന്നു.
യുകെ ഗതാഗത വകുപ്പ് റിപ്പോർട്ട് പ്രകാരം 1995/97 നും 2005 നും ഇടയിൽ ഒരാളുടെ ശരാശരി നടത്ത യാത്രകളുടെ എണ്ണം 16% കുറഞ്ഞുവെന്ന് കണ്ടെത്തി, ഇത് പ്രതിവർഷം 292 ൽ നിന്ന് 245 ആയി.
പ്രാദേശിക അധികാരികളിലെയും എൻ‌എച്ച്‌എസിലെയും നിരവധി പ്രൊഫഷണലുകൾ ഈ ഇടിവ് തടയാൻ നിയോഗിക്കപ്പെടുത്തി.
നടത്തം പ്രോത്സാഹിപ്പിക്കുന്നതിനായി പ്രവർത്തിക്കുന്ന പ്രൊഫഷണലുകൾ പ്രധാനമായും ആരോഗ്യം, ഗതാഗതം, പരിസ്ഥിതി, സ്കൂളുകൾ, കായികം, വിനോദം, നഗര രൂപകൽപ്പന എന്നീ ആറ് മേഖലകളിൽ നിന്നാണ് വരുന്നത്.
ഉത്ഭവം A walking hamster.
ടെട്രപോഡുകളിലെ "നടത്തം" വെള്ളത്തിനടിയിൽ "നടക്കാൻ" കഴിയുന്ന വായു ശ്വസിക്കുന്ന മത്സ്യങ്ങളിൽ നിന്നാണ് ഉത്ഭവിച്ചതെന്ന് സിദ്ധാന്തമുണ്ട്.
ഭൗമ ടെട്രപോഡുകൾക്ക് ഒരൊറ്റ ഉത്ഭവം ഉണ്ടെന്ന് സൈദ്ധാന്തികമായി കണക്കാക്കുമ്പോൾ, ആർത്രോപോഡുകളും അവരുടെ ബന്ധുക്കളും പലതവണ സ്വതന്ത്രമായി കാൽനടയായി പരിണമിച്ചുവെന്ന് കരുതപ്പെടുന്നു, പ്രത്യേകിച്ചും പ്രാണികൾ , മരിയാപോഡുകൾ, ചെലൈസറേറ്റുകൾ, ടാർഡിഗ്രേഡുകൾ , ഒനിക്കോഫോറൻസ് , ക്രസ്റ്റേഷ്യനുകൾ എന്നിവയിൽ.
420 ദശലക്ഷം വർഷങ്ങൾക്ക് മുമ്പ്, കശേരുകികൾ കരയിൽ നടന്ന് തുടങ്ങുന്നതിന് മുമ്പ്, വികസിച്ച ന്യൂറൽ മെക്കാനിസങ്ങൾ ഉപയോഗിച്ച് ഡീമെർസൽ ഫിഷ് കമ്മ്യൂണിറ്റിയിലെ അംഗങ്ങളായ ചെറിയ സ്കേറ്റുകൾ പെൽവിക് ഫിനുകൾ ഉപയോഗിച്ച് സമുദ്രനിരപ്പിൽ സ്വയം മുന്നോട്ട് പോകാൻ തുടങ്ങി.
കെനിയയിലെ ഒരു മുൻ തീരത്ത് നിന്ന് കണ്ടെത്തിയ കാൽപ്പാടുകളിൽ നിന്ന്, ആധുനിക മനുഷ്യരുടെ പൂർവ്വികർ 3 ദശലക്ഷം വർഷങ്ങൾക്ക് മുമ്പുതന്നെ ഇന്നത്തെ നടത്തവുമായി സാമ്യമുള്ള രീതിയിലാണ് നടക്കുന്നത് എന്ന് മനസ്സിലാക്കി.
വേരിയന്റുകൾ നോർഡിക് വാക്കർമാർ കുത്തനെയുള്ള കുന്നിലോ മലയിലോ രണ്ട് കൈകളും ഉപയോഗിച്ച് കയറുന്ന രീതിയാണ് സ്‌ക്രാംബ്ലിംഗ്.
സ്നോ ഷൂയിംഗ് - ഹിമത്തിന് മുകളിലൂടെ നടക്കാനുള്ള പാദരക്ഷയാണ് സ്നോ‌ഷൂ.
വ്യക്തിയുടെ ഭാരം ഒരു വലിയ പ്രദേശത്ത് വിതരണം ചെയ്തുകൊണ്ടാണ് സ്നോ‌ഷൂ പ്രവർത്തിക്കുന്നത്, അങ്ങനെ വ്യക്തിയുടെ കാൽ പൂർണ്ണമായും മഞ്ഞിൽ താഴില്ല, ഇത് "ഫ്ലോട്ടേഷൻ" എന്നറിയപ്പെടുന്നു.
നിങ്ങൾക്ക് നടക്കാൻ കഴിയുമെങ്കിൽ നിങ്ങൾക്ക് സ്നോ‌ഷൂ ചെയ്യാമെന്ന് സ്നോ‌ഷൂവർ‌മാർ പലപ്പോഴും പറയാറുണ്ട്.
പക്ഷേ സ്നോ‌ഷൂയിംഗ് രീതിയിൽ ശരിയായി നടക്കാൻ കുറച്ച് മാറ്റങ്ങൾ ആവശ്യമാണ്.
ക്രോസ്-കൺട്രി സ്കീയിംഗ് - ആഴത്തിലുള്ള മഞ്ഞുവീഴ്ചയുടെ കാലത്ത് സ്നോ ഷൂവിങ് പോലെ യാത്രാ മാർഗമായി വിഭാവനം ചെയ്തത് ആണ് ഇത്.
വേനൽക്കാലത്ത് കാൽനടയായി പോകുന്ന പാതകൾ പലപ്പോഴും ശൈത്യകാലത്ത് സ്കൈ ചെയ്യപ്പെടുന്നു.
നോർവീജിയൻ ട്രെക്കിംഗ് അസോസിയേഷൻ ആയിരക്കണക്കിന് കിലോമീറ്റർ പാതകളിലായി വേനൽക്കാലത്ത് ഹൈക്കർമാർക്കും മഞ്ഞ് കാലത്ത് സ്കൈയർമാർക്കും ഉപയോഗിക്കാനായി 400 ഓളം കുടിലുകൾ പരിപാലിക്കുന്നു.
കടൽത്തീരത്തെ മണലിലെ നടത്തത്തെ അടിസ്ഥാനമാക്കിയുള്ള ഒരു കായിക വിനോദമാണ് ബീച്ച് വാക്കിങ്.
കോം‌പാക്റ്റ് ആയതോ അല്ലാത്തതോ ആയ മണ്ണിൽ നടക്കാം.
കോം‌പാക്റ്റ് അല്ലാത്ത മണലിൽ ബീച്ച് നടത്ത മത്സരങ്ങൾ ഉണ്ട്.
സ്കീ ടൂറിംഗിന്റെ ഒരു സ്വഭാവമാണ് ഫ്രീ ഹീൽസ് നോർഡിക് വാക്കിങ് ഒരു ശാരീരിക പ്രവർത്തനവും കായിക വിനോദവുമാണ്, ഇത് സ്കീ പോളുകൾക്ക് സമാനമായ പ്രത്യേകമായി രൂപകൽപ്പന ചെയ്ത വാക്കിംഗ് പോളുകൾ ഉപയോഗിച്ചാണ് നടത്തുന്നത്.
പതിവ് നടത്തവുമായി താരതമ്യപ്പെടുത്തുമ്പോൾ, നോർഡിക് വാക്കിങ്ങിൽ (പോൾ വാക്കിംഗ് എന്നും വിളിക്കുന്നു) ഓരോമുന്നോട്ടുള്ള ചലനത്തിലും പോളിൽ ശക്തി പ്രയോഗിക്കുന്നത് ഉൾപ്പെടുന്നു.
സാധാരണ നടത്തത്തിനെ അപേക്ഷിച്ച് നോർഡിക് വാക്കിങ് ഊർജ്ജ ഉപഭോഗത്തിൽ 46% വരെ വർദ്ധനവ് ഉണ്ടാക്കുന്നു.
പതിനെട്ടാം നൂറ്റാണ്ടിലും പത്തൊൻപതാം നൂറ്റാണ്ടിന്റെ അവസാനത്തിലും വികസിപ്പിച്ചെടുത്ത ഒരു കായിക വിനോദമാണ് പെഡസ്ട്രിയനിസം, ബ്രിട്ടീഷ് ദ്വീപുകളിലെ ജനപ്രിയ കാഴ്‌ചാ കായിക വിനോദമായിരുന്നു ഇത്.
പതിനെട്ടാം നൂറ്റാണ്ടിന്റെ അവസാനത്തോടെ, പ്രത്യേകിച്ചും ജനപ്രിയ മാധ്യമങ്ങളുടെ വളർച്ചയോടെ, വലിയ ദൂരങ്ങളിളുള്ള (ഒരു ആധുനിക അൾട്രാമരത്തോണിന് സമാനമായ) കാൽനടയാത്ര ശ്രദ്ധ പിടിച്ചുപറ്റി, അവ "പെഡസ്ട്രിയനിസം" എന്ന് അറിയപ്പെടാൻ തുടങ്ങി.
കായികരംഗത്തെ താൽപ്പര്യവും അതിനോടൊപ്പമുള്ള പന്തയവും കാരണം 19-ആം നൂറ്റാണ്ടിൽ യുണൈറ്റഡ് സ്റ്റേറ്റ്സ്, കാനഡ, ഓസ്ട്രേലിയ എന്നിവിടങ്ങളിലേക്ക് ഇത് വ്യാപിച്ചു.